Maliar Akestorida

Maliar Akestorida je konvenčné meno atického maliara červenofigúrových váz, pôsobiaceho v druhej štvrtine 5. storočia pred Kr.

Maliar Akestorida, jeden z následníkov Dourisa,Lucia Guerrini: Enciclopedia dell’Arte Antica, Classica e Orientale, Roma 1959, Treccani, AKESTORIDES, Pittore di  bol ranoklasický vázový maliar. Podobne ako u mnohých starogréckych maliarov váz, jeho skutočné meno nie je známe. Britský historik umenia John Beazley ho pomenoval podľa nápisu (ΑΚΕΣΤΟΡΙΔΕΣ – Akestorides) označujúceho chlapca na jeho rukou zdobenom červenofigúrovom newyorskom kyliku (Metropolitan Museum: 22.139.72 ), ktorý našli na ostrove Aigina (nápis AKESTORIDES nad zobrazeným chlapcom, ale spolu s nápisom KALOSpekný, sa nachádza na ďalších troch vázach, dvoch od Maliara Oionokla a tretej od Maliara Timokrata).

Beazley mu na základe maliarskeho štýlu pripísal 12 váz, a to rôznych tvarov, ale špecializoval sa na zdobenie čiaš (kylikes). Štýl maliara Akestorida je príbuzný so štýlom Maliara z Mníchova 2660, ako aj s raným štýlom Maliara Euaióna; jeho diela však majú jemnosť a čistotu, ktorú ani jeden z týchto umelcov nedosiahol. Jeho tvorba sa zameriavala na scény z každodenného života, najmä na atletické alebo školské scény. Losangelský fragment kyliku (J. Paul Getty Museum 86.AE.324), približne z roku 460 pred Kr., zobrazuje chlapca držiaceho popísaný zvitok, zdá sa, že ide o príručku mytológie: hoι hα|μ' Ἑρακ|λέει· | Ιόλεο(ς), „Tí s Heraklom, Iolaos“. Vosková tabuľka na stene a (čiastočná) mužská postava vpravo naznačujú, že Maliar Akestorida tu namaľoval scénu zo školskej triedy.

 Referencie 

 Iné projekty 

Kategória:Maliari starovekého Grécka